เราประทับใจกับที่พักของ Sabrina มาก ลูกชาย Alessio มารับเราที่สถานีรถไฟและพาเดินมายังที่พักซึ่งใกล้มากประมาณเจ็ดนาทีก็ถึง. ที่พักสะอาดและใหม่มาก. ใหญ่กว่าที่คิดไว้ ห้องครัวมีอุปกรณ์ครบรวมทั้งเครื่องล้างจาน. มีวัตถุดิบบางอย่างเช่นเกลือ น้ำตาล น้ำมันด้วย. ตอนจะกลับเราก็ซื้อเติมให้ส่วนที่หายไปมากเช่นน้ำมัน. มีเครื่องทำกาแฟทั้งแบบอิตาลีดั้งเดิม กับแบบไฟฟ้า. ห้องนอนก็กว้าง มีตู้เสื้อผ้าพร้อมไม้แขวนจำนวนมาก. ห้องน้ำทันสมัย แต่ตู้อาบน้ำติดจะเล็กไปนิดแต่ก็ไม่มีปัญหา. โทรทัศน์ขนาดใหญ่ต่อตรงเข้าอินเตอร์เน็ตได้เลย. ทำให้ดูโทรทัศน์จากเมืองไทยออนไลน์ได้. ที่พักอยู่ชั้นที่หนึ่ง ซึ่งเป็นชั้นที่สองของที่นี่ ชั้นแรกเป็นทางเข้าไม่มีคนพัก. อีกสองชั้นเป็นผู้อยู่อาศัยรายอื่น. ชั้นสามเป็นโปรเฟสเซอร์ซึ่งไม่ค่อยจะอยู่บ้าน. ที่พักใกล้ตลาดสดกลางของฟลอเนนซ์ซึ่งชั้นบนเป็นฟู้ดคอร์ท. และยังมีร้านอาหารขึ้นชื่ออีกสองร้าน. ตรงหัวมุมถนนมีซุปเปอร์มาร์เก็ต เดินไปห้านาทีถึง. Duomo สะดวกมาก คิดว่าถ้ากลับมาฟลอเรนซ์ก็จะมาพักที่นี่อีกถ้าว่าง